
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 264 


19 Νοεμβρίου 2003 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 312 

Επαγγελματικά δικαιώματα των πτυχιούχων των Τμημά¬ 
των: α) Τεχνολογίας Γεωργικών Προϊάντων, β) Βιολο¬ 
γικής Γεωργίας, γ) Τεχνολογίας Αλιείας και Υδατοκαλ¬ 
λιεργειών και δ) Εμπορίας και Ποιοτικού Ελέγχου 
Αγροτικών Προϊόντων της Σχολής Τεχνολογίας Γεω¬ 
πονίας των Τεχνολογικών Εκπαιδευτικών Ιδρυμάτων 
(Τ.Ε.Ι.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφ. γ' της παρ. 2 του άρθρου 25 
του Ν. 1404/83 (173 Α'), όπως αυτό αντικαταστάθηκε με 
την παρ. 12 του άρθρου 5 του Ν. 2916/2001 (114Α'),του 
εδαφ. γ'της παρ. 1 του άρθρου 14, κοίτης παρ. 1 του άρ¬ 
θρου 33 του Ν. 1404/83 "Δομή και λειτουργία των Τεχνο¬ 
λογικών Εκπαιδευτικών Ιδρυμάτων" (173 Α'). 

2. Τις διατάξεις του άρθρου Ι,του εδαφ. γ'της παρ. 12 
του άρθρου 5 και του εδαφ. β'τηςπαρ. 6του άρθρου 6του 
Ν. 2916/2001 (114Α'). 

3. Τις διατάξεις του άρθρου 29 Ατού Ν. 1558/1985 (137 
Α'), όπως αυτό προσετέθη με το άρθρο 27 του Ν. 
2081/1992 (154 Α’) και τροποποιήθηκε με το άρθρο 1 παρ. 
2ΑτουΝ. 2469/97 (38 Α’). 

4. Τις διατάξεις του εδαφ. θ της παρ. 2 του άρθρου 15 
του Ν. 2817/2000 (78 Α') 

5. Την ΔΙΔΚ/Φ. 1/2/13773/16.07.2003 (985 Β') κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης "Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης". 

6. Την ΣΤ5/53/31.10.2001 (1484 Β') απόφαση τσυ Πρω¬ 
θυπουργού και του Υπουργού Εθνικής Παιδείας και Θρη¬ 
σκευμάτων: "Καθορισμός αρμοδιοτήτων Υφυπουργών 
του Υπουργείου Εθνικής Παιδείας και Θρησκευμάτων". 

7. Το Ε5/978/6.4.2001 έγγραφο του Υφυπουργού Εθνι¬ 
κής Παιδείας και Θρησκευμάτων προς το Συμβούλιο Τε¬ 
χνολογικής Εκπαίδευσης και το γεγονός ότι παρήλθε 
άπρακτη η προθεσμία που ορίζουν οι διατάξεις της παρ. 1 
του άρθρ. 33του Ν. 1404/1983. 

8. Την Ε5/2401/21.11.2000 απόφαση του Υπουργού 
Εθνικής Παιδείας και Θρησκευμάτων για συγκρότηση 
Ομάδας Εργασίας για επεξεργασία των επαγγελματικών 


δικαιωμάτων των πτυχιούχων των Τμημάτων: α) Τεχνολο¬ 
γίας Γεωργικών Προϊόντων, β) Βιολογικής Γεωργίας, γ) 
Τεχνολογίας Αλιείας και Υδατοκαλλιεργειών και δ) Εμπο¬ 
ρίας και Ποιοτικού Ελέγχου Αγροτικών Προϊόντων της 
Σχολής Τεχνολογίας Γεωπονίας των Τ.Ε.Ι. και τα από 
16.01.2001 και 13.02.2001 σχετικά πορίσματα της Ομά¬ 
δας αυτής. 

9. Τσ γεγονός ότι απάτην εφαρμογή των διατάξεων του 
διατάγματος αυτού δεν προκαλείται δαπάνη σε βάρσς 
του κρατικού προϋπολογισμού. 

10. Τη Δ/317/05.08.2003 γνωμοδότηση του Συμβουλίου 
της Επικρατείας με πρόταση του Υπουργού Γεωργίας, 
του Υφυπουργού Εσωτερικών, Δημόσιας Διοίκησης και 
Απσκέντρωσης και του Υφυπουργού Εθνικής Παιδείας 
και Θρησκευμάτων, απσφασίζουμε: 

Αρθρο 1 

Πτυχιούχοι Τ μήματος 
Τεχνολογίας Γεωργικών Προϊόντων 

Α. ΠΡΟΣΛΗΨΗ - ΕΞΕΛΙΞΗ 

1. Οι πτυχιούχοι του Τ μήματος Τεχνολογίας Γ εωργικών 
Προϊόντων της Σχολής Τεχνολογίας Γεωπονίας των Τε¬ 
χνολογικών Εκπαιδευτικών Ιδρυμάτων, με βάση τις εξει- 
δικευμένες επιστημσνικές και τεχνολσγικές γνώσεις που 
απέκτησαν κατά τη διάρκεια των σπουδών τους, μπο¬ 
ρούν: 

α. Να ασχολούνται επαγγελματικά ως στελέχη ή ως αυ¬ 
τοαπασχολούμενοι, είτε αυτοδύναμα είτε σε συνεργασία 
με άλλους επιστήμονες, σε οικονομικά και τεχνικά θέμα¬ 
τα, σε διεργασίες, χειρισμούς, επιπτώσεις και δραστηριό¬ 
τητες που σχετίζονται με: τη συλλογή - συγκομιδή, τους 
μετασυλλεκτικούς - μετασυγκομιστικούς χειρισμούς, την 
τυποποίηση, τη συσκευασία, τον ποιοτικό έλεγχο, τη με¬ 
ταποίηση, τη συντήρηση, την ασφάλεια, την αποθήκευση 
καιτηνπροώθησηστηναγοράτωνγεωργικώνπροϊόντων. 

β. Να καλύπτουν τις θέσεις υπεύθυνων στελεχών σε 
ιδιωτικούς, δημόσιους, εθνικούς και διεθνείς οργανι¬ 
σμούς καθώς και σε φορείς κερδοσκοπικού ή μη χαρα¬ 
κτήρα, για την παροχή συμβουλών και υπηρεσιών, τόσο 
σε θεωρητικό - τεχνολογικό όσο και σε τεχνικό - εφαρμο- 
στικό επίπεδσ, για θέματα που σχετίζονται με: τη συλλογή 
- συγκομιδή, τους μετασυλλεκτικούς - μετασυγκομιστι- 
κούς χειρισμούς, την τυποποίηση, τη συσκευασία, τον 
ποιοτικό έλεγχο, τη μεταποίηση, τη συντήρηση, την 

ασφάλεια, την αποθήκευση και την προώθηση στην αγο¬ 
ρά των γεωργικών προϊόντων. 

γ. Να ασχολούνται ως φορείς και εφαρμοστές των πο¬ 
ρισμάτων της έρευνας στις παραγωγικές μονάδες οι 
οποίες δραστηριοποιούνται στα επιστημονικά πεδία που 
αναφέρονται στην προηγούμενη παράγραφο. 

δ. Να καλύπτουν τις θέσεις υπεύθυνων στελεχών που 
προβλέπονται από την ισχύουσα κάθε φορά νομοθεσία 
για την πιστοποίηση της ποιότητας και καταλληλότητας 
των γεωργικών προϊόντων που προορίζονται για τη δια¬ 
τροφή του ανθρώπου και των ζώων. 

ε. Να ασχολούνται ως μέλη ερευνητικών ομάδων με θέ¬ 
ματα της ειδικότητάς τους. 

στ. Να απασχολούνται στην εκπαίδευση σύμφωνα με 
την κάθε φορά ισχύουσα νομοθεσία. 

2. Επίσης οι πτυχιούχοι του παραπάνω Τμήματος εξε¬ 
λίσσονται στο δημόσιο και ιδιωτικό τομέα σε όλο το φά¬ 
σμα της διοικητικής και τεχνικής ιεραρχίας της σχετικής 
με τα αντικείμενα της ειδικότητάς τους, σύμφωνα με την 
κάθε φορά ισχύουσα νομοθεσία. 

Β. ΕΠΑΓΓΕΛΜΑΤΙΚΕΣ ΔΡΑΣΤΗΡΙΟΤΗΤΕΣ 
1. Οι πτυχιούχοι του παραπάνω Τμήματος έχουν δικαί¬ 
ωμα απασχόλησης στα παρακάτω αντικείμενα και δρα¬ 
στηριότητες που σχετίζονται με: 

α. Τη συλλογή - συγκομιδή και διακίνηση των γεωργικών 
προϊόντων. 

β. Τους μετασυλλεκτικούς - μετασυγκομιστικούς χειρι¬ 
σμούς, την ασφάλεια, την τυποποίηση και τη συντήρηση 
των γεωργικών προϊόντων. 

γ. Την επεξεργασία και μεταποίηση των γεωργικών 
προϊόντων που συνιοτούν την πρώτη ύλη για την παρα¬ 
γωγή τελικών προϊόντων τα οποία μπορεί να είναι διατρο¬ 
φικής ή μη διατροφικής χρήσης. 

δ. Την παραγωγή εξειδικευμένων προϊόντων χρήσιμων 
στη διαδικασία επεξεργασίας και μεταποίησης τροφίμων 
και ποτών. 

ε. Την εφαρμογή παραδοσιακών και σύγχρονων μεθό¬ 
δων για τη διασφάλιση της ποιότητας των γεωργικών 
προϊόντων κατά τη διαδικασία κάθε μορφής επεξεργα¬ 
σίας, ώστε αυτή να είναι σύμφωνη με τα αναγνωρισμένα 
συστήματα ποιότητας. 

στ. Τον ποιοτικό έλεγχο των γεωργικών προϊόντων και 
των υπηρεσιών διασφάλισης της ποιότητας. 

ζ. Τα γεωργικά μηχανήματα καιτονπάσης φύσεως εξο¬ 
πλισμό που σχετίζεται με τη συλλογή - συγκομιδή, την 
επεξεργασία, τη συντήρηση και κάθε είδους μετασυλλε- 
κτικό - μετασυγκομιστικό χειρισμό των γεωργικών προϊό¬ 
ντων. 

η. Τη συμμετοχή σε ερευνητικά και τεχνολογικά προ¬ 
γράμματα ανάπτυξης και εφαρμογής νέων μεθόδων συ¬ 
γκομιδής - συλλογής, τυποποίησης, συσκευασίας, ποιοτι¬ 
κού ελέγχου, μεταποίησης, συντήρησης και αποθήκευ¬ 
σης των γεωργικών προϊόντων καθώς και προβολής και 
προώθησης αυτών στην αγορά. 

θ. Την εκπόνηση τεχνικοοικονομικών μελετών και την 
παροχή συμβουλών και υπηρεσιών για τη σύσταση, την 
οργάνωση, τη διεύθυνση, τη διοίκηση, τη λειτουργία και 
την επίβλεψη μονάδων του αγροτοβιομηχανικού τομέα 
της οικονομίας που δραστηριοποιούνται στα αντικείμενα 
της διαχείρισης, της διαλογής, της τυποποίησης, της συ¬ 
σκευασίας, της μεταποίησης, της συντήρησης, της απο¬ 
θήκευσης, του ποιοτικού ελέγχου και της εμπορίας των 
γεωργικών προϊόντων. 


ι. Την ίδρυση, οργάνωση, λειτουργία, συντονισμό και δι¬ 
εύθυνση γραφείων και εργαστηρίων για παροχή συμβου¬ 
λών και υπηρεσιών στον αγροτοβιομηχανικότομέατης οι¬ 
κονομίας που δραστηριοποιούνται στα αντικείμενα της 
προηγούμενης παραγράφου. 

ια. Τις εκτιμήσεις και πραγματογνωμοσύνες που διε- 
νεργούνται στους χώρους διακίνησης, αποθήκευσης, συ¬ 
ντήρησης και εμπορίας των γεωργικών προϊόντων και 
αφορούν τόσο στην κατάσταση και καταλληλότητα των 
χώρων αυτών όσο και τις αλλοιώσεις και την καταλληλό¬ 
τητα των ίδιων των προϊόντων που προορίζονται για την 
κατανάλωση ή την περαιτέρω επεξεργασία τους. 

ιβ. Κάθε άλλη δραστηριότητα που προκύπτει ως αποτέ¬ 
λεσμα της εξέλιξης της επιστήμης και της τεχνολογίας 
και αποδεδειγμένα καλύπτεται από το γνωστικό αντικεί¬ 
μενο της ειδικότητάς τους. 

2. Οι παραπάνω επαγγελματικές δραστηριότητες ασκού¬ 
νται σύμφωνα με την κάθε φορά ισχύουσα νομοθεσία. 

Άρθρο 2 

Πτυχιούχοι Τ μήματος Βιολογικής Γ εωργίας 

1. Οι πτυχιούχοι του Τμήματος Βιολογικής Γεωργίας 
της Σχολής Τεχνολογίας Γεωπονίας των Τεχνολογικών 
Εκπαιδευτικών Ιδρυμάτων αποκτούν τις απαραίτητες επι¬ 
στημονικές και τεχνολογικές γνώσεις καθώς και εμπει¬ 
ρίες εφαρμογής αυτών για να μπορούν να απασχολαύ- 
νται ως Τεχνολόγοι Γεωπόνοι με ειδίκευση στη βιολογική 
γεωργία, είτε αυτοδύναμα είτε σε συνεργασία με άλλους 
επιστήμονες και φορείς, με τη μελέτη, έρευνα και εφαρ¬ 
μογή της τεχνολογίας σε εξειδικευμένους τομείς της γε¬ 
ωπονικής επιστήμης και ειδικότερα: 

α. Την καλλιέργεια, τυποποίηση και εμπορία κάθε εί¬ 
δους φυτικών γεωργικών προϊόντων που έχουν παραχθεί 
με βιολογικές μεθόδους καλλιέργειας. 

β. Την εκτροφή, τυποποίηση και εμπορία κάθε είδους 
ζωικών γεωργικών προϊόντων που έχουν παραχθεί με βιο¬ 
λογική κτηνοτροφία. 

γ. Τον έλεγχο και πιστοποίηση αγροτικών εκμεταλλεύ¬ 
σεων βιολογικής γεωργίας καθώς και βιολογικών φυτικών 
και ζωικών γεωργικών προϊόντων στα πλαίσια επίσημων 
φορέων πιστοποίησης. 

δ. Την παραγωγή και εμπορία αναπαραγωγικού υλικού 
που είναι αναγκαίο για τη φύτευση μίας βιολογικής καλ¬ 
λιέργειας καθώς και αναπαραγωγή ζώων με φιλικές προς 
το περιβάλλον και την ανθρώπινη υγείας μεθόδους. 

ε. Την κατάρτιση, είτε αυτοδύναμα είτε σε συνεργασία 
με άλλους επιστήμονες, μελετών και σχεδίων βελτίωσης 
για τη δημιουργία γεωργικών επιχειρήσεων παραγωγής 
βιολογικών φυτικών και ζωικών προϊόντων ή τη μετεξέλι¬ 
ξη συμβατικών αγροτικών εκμεταλλεύσεων που υπάρ¬ 
χουν ήδη σε μονάδες παραγωγής βιολογικών φυτικών και 
ζωικών προϊόντων. 

στ. Την τεχνική υποστήριξη βισλογικών καλλιεργειών, 
ιδιαίτερα όσον αφορά την εγκατάσταση αυτών, την άρ¬ 
δευση, τη λίπανση και τη φυτοπροστασία με βιολογικές 
μεθόδους, τις λοιπές καλλιεργητικές και εργαστηριακές 
τεχνικές και γενικότερα την εφαρμογή όλων των σύγχρο¬ 
νων μεθόδων και τεχνικών βιολογικής γεωργίας. 

ζ. Την τεχνική υποστήριξη μονάδων βιολογικής κτηνο¬ 
τροφίας, ιδιαίτερα όσον αφορά την εγκατάσταση αυτών, 
τη διατροφή και την υγιεινή των ζώων, τις συνθήκες 
εκτροφής και γενικότερα την εφαρμογή όλων των σύγ¬ 
χρονων μεθόδων και τεχνικών βιολογικής κτηνοτροφίας. 

η. Την παραγωγή και εμπορία λιπασμάτων, εδαφοβελ- 
τιωτικών και φυτοπροστατευτικών προϊόντων, ζωοτρο¬ 
φών, γεωργικών εργαλείων, εξαρτημάτων άρδευσης και 
λοιπού γεωργοκτηνοτροφικού εξοπλισμού και εφοδίων 
που η χρήση τους είναι συμβατή με τη βιολογική γεωργία. 

θ. Την οργάνωση και διαχείριση γεωργικών εκμεταλ¬ 
λεύσεων βιολογικής γεωργίας, είτε αυτοδύναμα είτε σε 
συνεργασία με άλλους επιστήμονες, σύνταξη σχετικών 
οικονομικοτεχνικών μελετών καθώς και διενέργεια εκτι¬ 
μήσεων και πραγματογνωμοσυνών σε εγκαταστάσεις και 
επιχειρήσεις που ασχολούνται με την παραγωγή βιολογι¬ 
κών φυτικών και ζωικών προϊόντων. 

ι. Τη συμμετοχή στη διαχείριση και προστασία του γε¬ 
ωργικού και του γενικότερου οικοσυστήματος. 

ια. Την απασχόληση σε όλες τις βαθμίδες της εκπαί¬ 
δευσης και της επαγγελματικής και γεωργικής κατάρτι¬ 
σης σύμφωνα με την κείμενη νομοθεσία. 

ιβ. Τη συμμετοχή στο σχεδίασμά και εκτέλεση προ¬ 
γραμμάτων εφαρμοσμένης έρευνας σε τομείς που αφο¬ 
ρούν τη βιολογική γεωργία και την προστασία του περι¬ 
βάλλοντος. 

ιγ. Κάθε άλλη δραστηριότητα που εμφανίζεται με την 
εξέλιξη της τεχνολογίας και αποδεδειγμένα καλύπτεται 
από το γνωστικό αντικείμενο της ειδικότητάς τους. 

2. Οι πτυχιούχοι του παραπάνω Τμήματος μπορούν να 
στελεχώνουν τις δημόσιες υπηρεσίες καθώς επίσης και 
τους Οργανισμούς Τοπικής Αυτοδιοίκησης ως τεχνολό¬ 
γοι γεωπόνοι και να εξελίσσονται σε όλο το φάσμα της δι¬ 
οικητικής και τεχνικής ιεραρχίας των υπηρεσιών αυτών. 
Επίσης, μπορούν να καλύπτουν τις θέσεις υπεύθυνων 
στελεχών που προβλέπονται από την ισχύουσα νομοθε¬ 
σία για τη λειτουργία οργανισμών που πιστοποιούν βιο¬ 
λογικά προϊόντα ή έχουν οποιαδήποτε άλλη αρμοδιότητα 
που σχετίζεται με τη βιολογική γεωργία. 

3. Οι παραπάνω επαγγελματικές δραστηριότητες 
ασκούνται σύμφωνα με την κάθε φορά ισχύουσα νομοθε¬ 
σία. 

Άρθρο 3 

Πτυχιούχοι Τμήματος Τεχνολογίας Αλιείας 
και Υδατοκαλλιεργειών 

1. Οι πτυχιούχοι του Τμήματος Τεχνολογίας Αλιείας & 
Υδατοκαλλιεργειών της Σχολής Τεχνολογίας Γεωπονίας 
των Τεχνολογικών Εκπαιδευτικών Ιδρυμάτων, σύμφωνα 
με τις εξειδικευμένες επιστημονικές και τεχνολογικές 
γνώσεις τους, ασχολούνται με τη μελέτη, έρευνα, ανά¬ 
πτυξη και εφαρμογή της Τεχνολογίας σε όλους τους το¬ 
μείς της Αλιείας, Υδατοκαλλιεργειών, Εμπορίας και Επε¬ 
ξεργασίας των Αλιευμάτων. Επίσης ασχολούνται με τη 
μελέτη ίδρυσης και εγκατάστασης μονάδων εκτροφής 
αλιευμάτων, ιχθυογεννητικών σταθμών καθώς και με τη 
μελέτη, οργάνωση και λειτουργία σταθμών διακίνησης 
αλιευμάτων. 

2. Οι πτυχιούχοι του παραπάνω Τμήματος έχουν δικαί¬ 
ωμα απασχόλησης είτε ως υπεύθυνοι μονάδων είτε ως 
αυτοαπασχολούμενοι, σε όλο το φάσμα της αλιευτικής 
διαδικασίας καθώς και της επεξεργασίας των προϊόντων 
αυτών και ειδικότερα: 

α) Στο σχεδίασμά, οργάνωση και λειτουργία υδατοκαλ¬ 
λιεργειών πάσης φύσεως και μεγέθους. 

β) Στην παραγωγή, τυποποίηση και έλεγχο πάσης φύ¬ 
σεως αλιευτικών προϊόντων, ιχθυογεννητικού υλικού και 
ιχθυοτροφών καθώς και στη σύνταξη σχετικών με τα πα¬ 
ραπάνω εκθέσεων. 


γ) Σε συγκεντρώσεις αλιευτικών προϊόντων που διενερ- 
γούνται από πάσης φύσεως σργανώσεις και ιδιώτες. 

δ) Σε εκτιμήσεις και πραγματογνωμοσύνες που διενερ- 
γούνται γιατη διαπίστωση ζημιώντης αλιευτικής παραγω¬ 
γής καθώς και για τη διαπίστωση αλλοιώσεων αλιευτικών 
προϊόντων που προορίζονται για ανθρώπινη διατροφή. 

ε) Στη μελέτη και σύνταξη εκθέσεων σχετικών με το σχε¬ 
δίασμά, οργάνωση και λειτουργία αγορών αλιευμάτων 
και χώρων ψύξης - κατάψυξης γιατη συντήρησή τους, κα¬ 
θώς και με την αγοραπωλησία εγκαταστάσεων υδατο¬ 
καλλιεργειών, αλιευτικών σκαφών και εργαλείων. 

στ) Στην εμπορία αλιευτικών προϊόντων, ιχθυοφαρμά¬ 
κων, προϊόντων επεξεργασίας φυκών, ιχθυογεννητικού 
υλικού, αλιευτικών εργαλείων, αλιευτικού εξοπλισμού 
σκαφών, καθώς και οργάνων ή εργαλείων παυ συντελούν 
στον έλεγχο της αλιευτικής παραγωγής, καθώς και στην 
ίδρυση και λειτουργία καταστημάτων, ειδικών εργαστη¬ 
ρίων και γραφείων σχετικών με την αλιευτική ανάπτυξη 
και αλιευτική παραγωγή. 

ζ) Σε μονάδες επεξεργασίας αλιευμάτων ως υπεύθυνοι 
παραγωγής και ποιοτικού ελέγχου. 

η) Στη μελέτη, οργάνωση και λειτουργία εργαστηρίων 
ελέγχου ποιότητας των επεξεργασμένων αλιευμάτων. 

θ) Στην εφαρμογή ΗΑΟΟΡ (ΗαζαΓά ΑπαΙγεΙε ΟΓίίίοαΙ 
ΟοπΐΓοΙ Ροίηΐ), (Ανάλυση Κινδύνων-Κρίσιμα Σημεία Ελέγ¬ 
χου) και Ι30 (ΙηίβΓπεΐίοηαΙ δΐαπάαΓάίζεΐίοη ΟΓςαηίζαΐίοη), 
(Διεθνής Οργανισμός Προτυποποίησης) σε όλα τα στά¬ 
δια της αλιευτικής παραγωγής, επεξεργασίας αλιευμά¬ 
των και διακίνησης των αλιευτικών προϊόντων. 

3. Οι πτυχιούχοι του παραπάνω Τμήματος μπορούν να 
εξελίσσονται σε όλο το φάσμα της διοικητικής και τεχνι¬ 
κής ιεραρχίας της σχετικής με τους τομείς των υδατο¬ 
καλλιεργειών, της αλιευτικής παραγωγής, της επεξεργα¬ 
σίας αλιευμάτων και του ελέγχου ποιότητας. Επίσης μπο¬ 
ρούν να πιστοποιούν για την ποιότητα όλων των 
προϊόντων αλιείας και επεξεργασμένων αλιευμάτων που 
προορίζονται για κατανάλωση. 

4. Οι πτυχιούχοι του παραπάνω Τμήματος εγγράφονται 
στο Μητρώο Εμπειρίας Κατασκευαστών (ΜΕΚ) του 
Υπουργείου Δημοσίων Έργων για μελέτες και εγκατα¬ 
στάσεις μονάδων υδατοκαλλιεργειών καθώς και για εξει- 
δικευμένες εργασίες ιχθυοαλιευτικών έργων. 

5. Οι πτυχιούχοι του παραπάνω Τμήματος απασχολού¬ 
νται σε όλες τις βαθμίδες της εκπαίδευσης και επαγγελ¬ 
ματικής κατάρτισης σύμφωνα με την κείμενη νομοθεσία. 
Μπορούν επίσης να αναπτύξουν ερευνητική δραστηριό¬ 
τητα ή να απασχοληθούν ως μέλη ερευνητικών ομάδων 
σε θέματα της ειδικότητάς τους. 

6. Οι πτυχιούχοι του παραπάνω Τ μήματος ασκούν επάγ¬ 
γελμα στα πλαίσια των παραπάνω επαγγελματικών δικαι¬ 
ωμάτων. 

7. Οι παραπάνω επαγγελματικές δραστηριότητες ασκού¬ 
νται σύμφωνα με την κάθε φορά ισχύουσα νομοθεσία. 

Άρθρο 4 

Πτυχιούχοι Τμήματος Εμπορίας και Ποιοτικού 
Ελέγχου Αγροτικών Προϊόντων 

1. Οι πτυχιούχοι του Τ μήματος Εμπορίας και Ποιοτικού 
Ελέγχου Αγροτικών Προϊόντων της Σχολής Τεχνολογίας 
Γεωπονίας των Τεχνολογικών Εκπαιδευτικών Ιδρυμάτων, 
με βάση τις εξειδικευμένες επιστημονικές και τεχνικές 
γνώσεις τους, ασχολούνται, είτε αυτοδύναμα είτε σε συ¬ 
νεργασία με άλλους επιστήμονες, με τη μελέτη, έρευνα 

και εφαρμογή της τεχνολογίας πάνω σε σύγχρονους και 
ειδικούς τομείς της εμπορίας και του ποιοτικού ελέγχου 
των αγροτικών προϊόντων, όπως είναι η οργάνωση και η 
διοίκηση των αγροτικών επιχειρήσεων, η πληροφόρηση 
της αγοράς, η διαφήμιση και η εμπορία των αγροτικών 
προϊόντων, η αγροτική πολιτική της χώρας μας και της 
Ευρωπαϊκής Ένωσης, η συντήρηση, η μεταποίηση, η τυ¬ 
ποποίηση, ο υγειονομικός και ποιοτικός έλεγχος των 
αγροτικών προϊόντων. 

2. Οι πτυχιούχοι του παραπάνω Τμήματος έχουν δικαί¬ 
ωμα απασχόλησης, είτε ως στελέχη μονάδων είτε ως αυ¬ 
τοαπασχολούμενοι, σε όλο το φάσμα της οργάνωσης, 
διαχείρισης και διοίκησης των επιχειρήσεων του πρωτο¬ 
γενούς και δευτερογενούς τομέα καθώς και με την εμπο¬ 
ρία και τον ποιοτικό έλεγχο των αγροτικών προϊόντων και 
ειδικότερα στα εξής αντικείμενα και δραστηριότητες: 

α) Σε αγροτικές εκμεταλλεύσεις και επιχειρήσεις, για 
την εφαρμογή σύγχρονων τεχνολογικών και επιστημονι¬ 
κών μεθόδων αναφορικά με την ποιότητα και την εμπορία 
φυτικών και ζωικών προϊόντων παραγόμενων με συμβατι¬ 
κές ή βιολογικές μεθόδους. 

β) Σε επιχειρήσεις εισαγωγικού - εξαγωγικού εμπορίου 
για την εφαρμογή επιστημονικών μεθόδων έρευνας της 
αγοράς, τη συλλογή πληροφοριών για τη συμπεριφορά 
των καταναλωτών, τον προσδιορισμό της προσφοράς και 
της ζήτησης, τις στρατηγικές τιμών καθώς και τη διαφή¬ 
μιση των αγροτικών προϊόντων. 

γ) Σε επιχειρήσεις χονδρικού εμπορίου, για την εφαρ¬ 
μογή τεχνολογικών και επιστημονικών μεθόδων, αναφο¬ 
ρικά με τη συλλογή πληροφοριών των τιμών, την επιλογή 
των δικτύων μεταφοράς, των μεθόδων συντήρησης των 
προϊόντων Φυτικής και Ζωικής Παραγωγής. 

δ) Σε Τράπεζες και Πιστωτικά Ιδρύματα που δανειο¬ 
δοτούν τις αγροτικές επιχειρήσεις και το εξαγωγικό 
εμπόριο των αγροτικών προϊόντων ως εξειδικευμένα 
στελέχη για την εξακρίβωση της βιωσιμότητας αυτών 
των επιχειρήσεων. 

ε) Σε Τελωνεία και Σταθμούς Ελέγχου, αναφορικά με 
τον ποιοτικό και υγειονομικό έλεγχο των εξαγόμενων και 
εισαγόμενων αγροτικών προϊόντων σύμφωνα με την ισχύ- 
ουσα νομοθεσία. 

στ) Σε ιδιωτικές επιχειρήσεις, αυτοαπασχολούμενοι με 
την εμπορία των αγροτικών προϊόντων στον πρωτογενή 
και δευτερογενή τομέα, καθώς και στη σύνταξη, είτε αυ¬ 
τοδύναμα είτε σε συνεργασία με άλλους επιστήμονες, γε- 
ωργοοικονομικών μελετών για την ανάπτυξη και βελτίω¬ 
ση των γεωργικών επιχειρήσεων. 


ζ) Σε επιχειρήσεις εμπορίας τροφίμων και στις Ενώσεις 
Γεωργικών Συνεταιρισμών, ως εξειδικευμένα στελέχη 
στην εισαγωγή και εξαγωγή των αγροτικών προϊόντων σε 
πρωτογενή και μεταποιημένη μορφή, καθώς και στην 
έρευνα της αγοράς. 

η) Σε κάθε άλλη δραστηριότητα που εμφανίζεται με την 
εξέλιξη της τεχνολογίας και αποδεδειγμένα καλύπτεται 
από το γνωστικό αντικείμενο της ειδικότητάς τους. 

3. Οι πτυχιούχοι του παραπάνω Τ μήματος μπορούν να 
εξελίσσονται σε όλο τα φάσμα της διοικητικής και τεχνι¬ 
κής ιεραρχίας της σχετικής με τους τομείς της εμπορίας 
και του ποιοτικού ελέγχου των αγροτικών προϊόντων. Επί¬ 
σης, μπορούν να καλύπτουν τις θέσεις υπεύθυνων στελε¬ 
χών που προβλέπονται από τη νομοθεσία που ισχύει κάθε 
φορά για την οργάνωση των αγροτικών επιχειρήσεων, 
την εμπορία των αγροτικών προϊόντων και να πιστοποιούν 
από υγειονομικής και ποιοτικής πλευράς την καταλληλό¬ 
τητα των αγροτικών προϊόντων που προορίζονται για τη 
διατροφή των ανθρώπων και των ζώων. 

4. Οι πτυχιούχοι του παραπάνω Τμήματος απασχολού¬ 
νται σε όλες τις βαθμίδες της εκπαίδευσης και γεωργικής 
κατάρτισης σύμφωνα με την κείμενη νομοθεσία. Επίσης, 
μπορούν να απασχοληθούν ως μέλη ερευνητικών ομά¬ 
δων σε θέματα της ειδικότητάς τους. 

5. Όλες οι παραπάνω επαγγελματικές δραστηριότητες 
ασκούνται σύμφωνα με την κάθε φορά ισχύουσα νομο¬ 
θεσία. 

6. Οι πτυχιούχοι του παραπάνω Τμήματος με την από¬ 
κτηση του πτυχίου τους ασκούν το επάγγελμα στο πλαί¬ 
σιο των παραπάνω επαγγελματικών δικαιωμάτων. 

Άρθρο 5 

Η ισχύς του Προεδρικού Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 13 Νοεμβρίου 2003 

